Ehdotus: neuvoston asetus pyyntikiintiöiden jakamisesta Liettuan vesillä kalastaville jäsenvaltioiden aluksille vuodeksi 1999 annetun asetuksen (EY) N:o 61/1999 muuttamisesta /* KOM/99/0473 lopull. */





Ehdotus: NEUVOSTON ASETUS pyyntikiintiöiden jakamisesta Liettuan vesillä kalastaville jäsenvaltioiden aluksille vuodeksi 1999 annetun asetuksen (EY) N:o 61/1999 muuttamisesta (komission esittämä) PERUSTELUT Vuonna 1999 käytiin lisäneuvotteluja 20. joulukuuta 1996 tehdyn Euroopan yhteisön ja Liettuan tasavallan välisiä kalastussuhteita koskevan sopimuksen [1] nojalla. Ne johtivat kirjeenvaihdon muodossa tehtyyn sopimukseen, jonka mukaan Liettualta siirretään yhteisölle 5 000 tonnin suuruinen kilohailin lisäkiintiö. [1] EYVL L 332, 20.12.1996, s. 7. Liettualle maksetaan korvaukseksi 62 500 EUR:n suuruinen taloudellinen tuki sopimuksen 4 artiklan mukaisesti. Tämän ehdotuksen tavoitteena on muuttaa neuvoston asetusta (EY) N:o 61/1999 [2] siten, että Liettuan vesillä kalastettavan kilohailin vuoden 1999 lisäkiintiö jaettaisiin jäsenvaltioiden kesken. [2] EYVL L 13, 18.1.1999, s. 111. Ehdotus: NEUVOSTON ASETUS pyyntikiintiöiden jakamisesta Liettuan vesillä kalastaville jäsenvaltioiden aluksille vuodeksi 1999 annetun asetuksen (EY) N:o 61/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 [3] ja erityisesti sen 8 artiklan 4 kohdan, [3] EYVL L 389, 31.12.1992, s.1. Asetus sellaisena kuin se on viimeksi muutettuna asetuksella (EY) N:o 1181/98 (EYVL L 164, 9.6.1998, s. 1). ottaa huomioon komission ehdotuksen, sekä katsoo seuraavaa: (1) Neuvoston asetuksessa (EY) N:o 61/1999 [4] jaetaan pyyntikiintiöt Liettuan vesillä kalastaville jäsenvaltioiden aluksille vuodeksi 1999. [4] EYVL L 13, 18.1.1999, s. 111. (2) Yhteisö ja Liettua ovat käyneet lisäneuvotteluja Euroopan yhteisön ja Liettuan tasavallan välisiä kalastussuhteita koskevassa sopimuksessa [5] ja erityisesti sen 3 ja 6 artiklassa määrätyn menettelyn mukaisesti keskinäisistä kalastusoikeuksistaan vuodeksi 1999 sekä yhteisten elollisten luonnonvarojen hoidosta. [5] EYVL L 332, 20.12.1996, s. 7. (3) Näissä neuvotteluissa sovittiin 5 000 tonnin suuruisen kilohailin lisäkiintiön siirtämisestä Liettualta yhteisölle. (4) Liettuan vesillä olevien pyyntimahdollisuuksien tehokkaan hoidon varmistamiseksi kyseinen lisäkiintiö olisi jaettava jäsenvaltioille asetuksen (ETY) N:o 3760/92 8 artiklan mukaisesti. (5) Asetus (EY) N:o 61/1999 olisi muutettava vastaavasti, ON ANTANUT TÄMÄN ASETUKSEN: 1 artikla Korvataan asetuksen (EY) N:o 61/1999 kilohailia koskevat maininnat tämän asetuksen liitteen mukaisesti. 2 artikla Euroopan yhteisön ja Liettuan tasavallan välisiä kalastussuhteita koskevan sopimuksen 4 artiklassa tarkoitettu taloudellinen tuki, joka maksetaan kilohailin lisäkiintiöstä, vahvistetaan 62 500 EUR:ksi. Tuki maksetaan Liettuan viranomaisten ilmoittamalle tilille. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Yhteisön pyyntikiintiöiden jako Liettuan vesillä vuodeksi 1999 (tonneina tuoretta kokonaista kalaa) >TAULUKON PAIKKA> RAHOITUSSELVITYS 1. Toimenpiteen nimi Ehdotus neuvoston asetukseksi pyyntikiintiöiden jakamisesta Liettuan vesillä kalastaville jäsenvaltioiden aluksille vuodeksi 1999 annetun asetuksen (EY) N:o 61/1999 muuttamisesta. 2. Budjettikohta/-kohdat B7-800 3. Oikeusperusta Neuvoston asetuksen (ETY) N:o 3760/92 8 artiklan 4 kohta 4. Toimenpiteen kuvaus 4.1 Toimenpiteen yleistavoite o Yhteisön kalastajien perinteisen Liettuan vesillä tapahtuvan toiminnan ylläpitäminen ja kehittäminen, o hankinta yhteisön markkinoille ja o pyyntiponnistuksen vähentäminen yhteisön vesillä. 4.2 Toimenpiteen erityistavoite Kilohailin lisäkiintiöstä maksettava taloudellinen korvaus. 4.3 Toimenpiteen kesto ja sen uusimista koskevat yksityiskohtaiset säännöt Vuosi 1999 5. Menojen tai tulojen luokitus 5.1 Pakolliset/Muut kuin pakolliset menot Pakolliset menot 5.2 Jaksotetut/muut kuin jaksotetut määrärahat Jaksotetut määrärahat 6. Meno- tai tulolaji Kalastusmahdollisuuksista Liettuan vesillä maksettava taloudellinen korvaus. 7. Rahoitusvaikutukset 62 500 EUR Sopimuksen 4 artiklassa tarkoitettu taloudellinen lisäkorvaus on neuvoteltu yhteisön Itämerellä sijaitsevien satamien vuoden 1997 keskimääräisten purkaushintojen perusteella. Laivaston arvioitujen käyttökulujen osalta on tehty vähennys. 7.1 Toimenpiteen kokonaiskustannusten laskutapa (yksittäisten ja kokonaiskustannusten välinen suhde) >TAULUKON PAIKKA> Keskimääräinen hinta EUR tonnilta: 12,5 8. Petostenvastaiset toimenpiteet Yhteisön maksama taloudellinen korvaus käytetään Liettuassa sen kalastusalan kehittämiseen sopimuksen 4 artiklan mukaisesti. Määrää hallinnoi Liettuan tasavallan maa- ja metsätalousministeriö. 9. Kustannustehokkuusanalyysi Yhteisön Itämerellä toimivaa kalastuslaivastoa on koetellut ankarasti pyyntimahdollisuuksien eritoten biologisista tekijöistä johtuva väheneminen (matala suolapitoisuus ja M-74 -tauti) sekä veden saastuminen. Kalastusmahdollisuuksien kasvu nykyisen kriittisen pyyntimäärän rajan yläpuolelle auttaa estämään laivaston ja siitä riippuvaisen teollisuuden ja palveluiden romahdusta ja katoamista. Täten pystytään myös tietyssä määrin välttämään seisonnasta ja sosiaalisista ohjelmista johtuvia maksuja. Aiempina vuosina maksetun kaltainen rahallinen korvaus käytetään Liettuassa kokemusten mukaan kalastuksen tieteellisen tutkimuksen parantamiseen ja kalastusasioista vastaavien henkilöiden koulutukseen sekä valvontatoimintaan. Tämä on merkinnyt Liettuan kalastusvyöhykkeen tieteellisen arvioinnin ja valvonnan tehostumista, jolloin kalakantoja on hyödynnetty järkevämmin kaikkien Itämeren maiden eduksi. Ehdotetut menot on otettu huomioon kyseisen jakson talousarvion suunnittelussa. 10. Hallintomenot (Yleistalousarvion III pääluokan A osa) Ehdotus ei vaadi uutta komission henkilökuntaa eikä aiheuta hallinnollisia lisäkustannuksia.